**รายงานการประชุมสภาองค์การบริหารส่วนตำบลนาสิงห์**

**สมัยสามัญ สมัยที่ 1 ครั้งที่ 1 ปี 2565**

**วันที่ 5 เดือน มกราคม พ.ศ.2565**

**ณ ห้องประชุมเทพสิงขร องค์การบริหารส่วนตำบลนาสิงห์**

**---------------------------**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายเดช ติดมา | ประธานสภา อบต.นาสิงห์ | เดช ติดมา |
| 2 | นายนิจมนตรี ทุมจันทร์ | รองประธานสภา อบต.นาสิงห์ | นิจมนตรี ทุมจันทร์ |
| 3 | นายกฤษณะ ไกรรัตน์ | เลขานุการสภา อบต.นาสิงห์ | กฤษณะ ไกรรัตน์ |
| 4 | นางสาวแววตา ก้อนบุญใส | สมาชิกสภา อบต. หมู่ที่ 2 | แววตา ก้อนบุญใส |
| 5 | นายแทน ไกรรัตน์ | สมาชิกสภา อบต. หมู่ที่ 3 | แทน ไกรรัตน์ |
| 6 | นายจันทร์ศรี คำโคตร | สมาชิกสภา อบต. หมู่ที่ 4 | จันทร์ศรี คำโคตร |
| 7 | นายมีชัย นาเวียง | สมาชิกสภา อบต. หมู่ที่ 5 | มีชัย นาเวียง |
| 8 | นายจิตรกร จันสี | สมาชิกสภา อบต. หมู่ที่ 8 | จิตรกร จันสี |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายประหยัด จะหลาบหลอง | นายกองค์การบริหารส่วนตำบล | ประหยัด จะหลาบหลอง |
| 2 | นายสมศักดิ์ ทองอุ่น | รองนายกองค์การบริหารส่วนตำบล | สมศักดิ์ ทองอุ่น |
| 3 | นางดวงเดือน สิมมาโคตร | รองนายกองค์การบริหารส่วนตำบล | ดวงเดือน สิมมาโคตร |
| 4 | นายสุรพล นันทา | เลขานุการนายกองค์การบริหารส่วนตำบล | สุรพล นันทา |
| 5 | นางสาววันเพ็ญ ฉั่นพัฒนาพงศ์ | ปลัดองค์การบริหารส่วนตำบล | วันเพ็ญ ฉั่นพัฒนาพงศ์ |
| 6 | นายนรินทร์ ศรีอุทา | รองปลัดองค์การบริหารส่วนตำบล | นรินทร์ ศรีอุทา |
| 7 | นางปาริชาติ ใจศรี | หัวหน้าสำนักปลัด | ปาริชาติ ใจศรี |
| 8 | นายศุภชัย นาอุดม | ผอ.กองช่าง | ศุภชัย นาอุดม |
| 9 | นางมลิวรรณ ประชาชัย | ผอ.กองการศึกษาฯ | นมลิวรรณ ประชาชัย |
| 10 | นายสุวนัย สาวะริพล | ผอ.กองสาธารณสุขฯ | สุวนัย สาวะริพล |
| 11 | นายวิทยา ชาปู่ | นักพัฒนาชุมชน รักษาราชการแทน ผอ.กองสวัสดิการสังคม | วิทยา ชาปู่ |

-2-

**เริ่มประชุมเวลา 09.00 น.**

เมื่อถึงเวลาประชุม เลขานุการสภาองค์การบริหารส่วนตำบล ได้ตรวจรายมือชื่อผู้ที่ได้ลงชื่อไว้ปรากฏว่ามีสมาชิกมาประชุม จำนวน 8 คน (รวมเลขานุการสภาองค์การบริหารส่วนตำบล) และมีผู้เข้าร่วมประชุม จำนวน 11 คน เป็นอันว่าครบองค์ประชุมแล้ว จึงให้สัญญาณเรียกสมาชิกเข้าห้องประชุม โดย นายเดช ติดมา ตำแหน่ง ประธานสภาองค์การบริหารส่วนตำบล ทำหน้าที่เป็นประธานในที่ประชุม

ประธานได้ตรวจนับองค์ประชุมอีกครั้งหนึ่ง เมื่อครบองค์ประชุมจึงได้กล่าวเปิดประชุม และดำเนินการตามระเบียบวาระการประชุมที่กำหนดไว้ดังต่อไปนี้

**ระเบียบวาระที่ 1** **เรื่องประธานแจ้งให้ทราบ**

ประธาน 1.1 การประกาศเรียกประชุมสภาองค์การบริหารส่วนตำบลนาสิงห์ สมัยสามัญ สมัยที่ 1 ประจำปี 2565

ตามประกาศสภาองค์การบริหารส่วนตำบลนาสิงห์ ลงวันที่ 28 ธันวาคม 2564 ได้เรียกประชุมสภาองค์การบริหารส่วนตำบล สมัยสามัญ สมัยที่ 1 ประจำปี 2565 เป็นเวลา 15 วัน โดยเริ่มตั้งแต่วันที่ 4 มกราคม จนถึงวันที่ 18 มกราคม 2565 และได้แจ้งให้สมาชิกทุกท่านทราบไปแล้ว จึงประกาศให้ทราบโดยทั่วกันอีกครั้งหนึ่ง

1.2 การนัดประชุมสภาองค์การบริหารส่วนตำบลนาสิงห์ สมัยสามัญ สมัยที่ 1 ครั้งที่ 1 ประจำปี 2565

ตามหนังสือที่ บก 77301/ว 020 ลงวันที่ 29 ธันวาคม 2564 ได้นัดประชุมสภาองค์การบริหารส่วนตำบล สมัยสามัญ สมัยที่ 1 ครั้งที่ 1 ประจำปี 2565 ในวันที่ 5 มกราคม 2565 (วันนี้) ตั้งแต่เวลา 09.00 น. เป็นต้นไป ณ ห้องประชุมเทพสิงขร องค์การบริหารส่วนตำบลนาสิงห์ รายละเอียดปรากฏตามหนังสือแจ้งนัดประชุมที่ส่งให้สมาชิกทุกท่านไปแล้ว

**ระเบียบวาระที่ 2 เรื่องรับรองรายงานการประชุมครั้งที่แล้ว**

ประธาน เนื่องจากทางสภาองค์การบริหารส่วนตำบลนาสิงห์ยังไม่มีการแต่งตั้งคณะกรรมการตรวจสอบรายงานการประชุม จึงยังไม่มีการรับรองรายงานการประชุมครั้งที่แล้วในการประชุมสภาในวันนี้

ที่ประชุม รับทราบ

**ระเบียบวาระที่ 3 เรื่องเสนอเพื่อพิจารณา**

**3.1 การแถลงนโยบายของนายกองค์การบริหารส่วนตำบลนาสิงห์**

ประธาน ขอเชิญเลขานุการสภาองค์การบริหารส่วนตำบลชี้แจงกฎหมายและระเบียบที่เกี่ยวข้องต่อไป

-3-

เลขานุการสภา อบต. **ข้อกฎหมาย/ระเบียบที่เกี่ยวข้อง**

**พระราชบัญญัติสภาตำบลและองค์การบริหารส่วนตำบล พ.ศ.2537 และ**

**ที่แก้ไขเพิ่มเติม (ฉบับที่ 7) พ.ศ.2562**

**มาตรา 58/5** ก่อนนายกองค์การบริหารส่วนตำบลเข้ารับหน้าที่ ให้ประธานสภาองค์การบริหารส่วนตำบลเรียกประชุมสภาองค์การบริหารส่วนตำบลเพื่อให้นายกองค์การบริหารส่วนตำบลแถลงนโยบายต่อสภาองค์การบริหารส่วนตำบล โดยไม่มีการลงมติ ทั้งนี้ ภายในสามสิบวันนับแต่วันประกาศผลการเลือกตั้งนายกองค์การบริหารส่วนตำบล

กรณีที่ไม่มีผู้ดำรงตำแหน่งประธานสภาองค์การบริหารส่วนตำบลและรองประธานสภาองค์การบริหารส่วนตำบลหรือสภาองค์การบริหารส่วนตำบลถูกยุบตามมาตรา 53 หากมีกรณีที่สำคัญและจำเป็นเร่งด่วนซึ่งปล่อ่ยให้เนิ่นช้าไปจะกระทบต่อประโยชน์สำคัญของราชการหรือราษฎร นายกองค์การบริหารส่วนตำบลจะดำเนินการไปพลางก่อนเท่าที่จำเป็นก็ได้ เมื่อมีการเลือกประธานสภาองค์การบริหารส่วนตำบลแล้ว ให้ประธานสภาองค์การบริหารส่วนตำบลเรียกประชุมสภาองค์การบริหารส่วนตำบลเพื่อให้นายกองค์การบริหารส่วนตำบลแถลงนโยบายโดยไม่มีการลงมติ ภายในสิบห้าวันนับแต่วันที่มีการเลือกประธานสภาองค์การบริหารส่วนตำบล

การประชุมเพื่อแถลงนโยบายของนายกองค์การบริหารส่วนตำบลให้กระทำโดยเปิดเผย โดยนายกองค์การบริหารส่วนตำบลต้องจัดทำนโยบายเป็นลายลักษณ์อักษรแจกให้สมาชิกสภาองค์การบริหารส่วนตำบลทุกคนที่มาประชุมด้วย

หากนายกองค์การบริหารส่วนตำบลไม่สามารถแถลงนโยบายต่อสภาองค์การบริหารส่วนตำบลได้ ให้นายอำเภอแจ้งให้นายกองค์การบริหารส่วนตำบลจัดทำนโยบายแจ้งเป็นหนังสือส่งให้สมาชิกสภาองค์การบริหารส่วนตำบลทุกคนภายในเจ็ดวัน โดยให้นำวิธีการแจ้งคำสั่งทางปกครองเป็นหนังสือตามกฎหมายว่าด้วยวิธีปฏิบัติราชการทางปกครองมาใช้บังคับโดยอนุโลม ในกรณีเช่นนี้ให้ถือว่านายกองค์การบริหารส่วนตำบลได้แถลงนโยบายต่อสภาองค์การบริหารส่วนตำบลแล้ว

ให้นายกองค์การบริหารส่วนตำบลจัดทำรายงานผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลเป็นประจำทุกปี

คำแถลงนโยบายของนายกองค์การบริหารส่วนตำบลและรายงานแสดงผลการปฏิบัติงานตามนโยบาย ให้ประกาศไว้โดยเปิดเผย ณ ที่ทำการองค์การบริหารส่วนตำบลด้วย

ประธาน เรียนเชิญนายกองค์การบริหารส่วนตำบลแถลงนโยบายต่อสภาองค์การบริหารส่วนตำบลนาสิงห์ครับ

-4-

นายประหยัด จะหลาบหลอง ข้าพเจ้า นายประหยัด จะหลาบหลอง นายกองค์การบริหารส่วนตำบลนาสิงห์

นายกองค์การบริหารส่วนตำบล จากการเลือกตั้งนายกองค์การบริหารส่วนตำบลนาสิงห์ เป็นการทั่วไปกรณีเหตุอื่นนอกจากครบวาระการดำรงตำแหน่ง เมื่อวันที่ 28 พฤศจิกายน 2564 โดยประกาศของคณะกรรมการการเลือกตั้ง เรื่อง ผลการเลือกตั้งนายกองค์การบริหารส่วนตำบล อำเภอศรีวิไล จังหวัดบึงกาฬ ลงวันที่ 14 ธันวาคม 2564 ได้จัดทำนโยบายเป็นลายลักษณ์อักษรเพื่อแจกให้แก่สมาชิกสภาองค์การบริหารส่วนตำบลนาสิงห์ และผู้เข้าร่วมประชุมสภาองค์การบริหารส่วนตำบลนาสิงห์ในโอกาสการแถลงนโยบายต่อสภาองค์การบริหารส่วนตำบลนาสิงห์ ในการประชุมสภาองค์การบริหารส่วนตำบลนาสิงห์ สมัยสามัญ สมัยที่ 1 ครั้งที่ 1 / 2565 รวมทั้งเพื่อประกาศให้รับทราบโดยทั่วกัน ทั้งนี้ เพื่อให้การปฏิบัติเป็นไปตามบทกำหนดของมาตรา 58 / 5 แห่งพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7 ) พ.ศ.2562 นโยบายการบริหารงานนี้ จัดทำขึ้นโดยการศึกษา วิเคราะห์ ให้สอดคล้องกับอำนาจหน้าที่ที่ต้องทำและที่อาจทำได้ตามระเบียบกฎหมาย สอดคล้องกับ แผนยุทธศาสตร์ชาติ 20 ปี (พ.ศ.2561 – 2580) แผนพัฒนาเศรษฐกิจและสังคมแห่งชาติ ฉบับที่ 12 (พ.ศ. 2560 – 2564) แผนพัฒนาจังหวัด แผนพัฒนาอำเภอ แผนพัฒนาองค์การบริหารส่วนตำบลนาสิงห์ รวมทั้งนโยบายเร่งด่วนของรัฐบาล นโยบายเร่งด่วนของจังหวัด และประการสำคัญยิ่งที่เป็นความต้องการของพี่น้องประชาชนในตำบลนาสิงห์ และเป็นนโยบายที่ได้เสนอให้พี่น้องประชาชนได้พิจารณาระหว่างการเป็นผู้สมัครรับเลือกตั้ง นโยบายที่ได้กำหนดและที่จะแถลงต่อสภาองค์การบริหารส่วนตำบลนาสิงห์นี้ ประกอบด้วย 2 ส่วน ส่วนแรกเป็นนโยบายหลัก และส่วนที่สองเป็นนโยบายโดยรวมในด้านต่างๆ ที่จะใช้เป็นกรอบกำหนดแนวทางในการบริหารพัฒนาในระยะเวลา 4 ปี ดังนี้

**1. นโยบายหลัก** ประกอบด้วย

1.1 ดำเนินการเกี่ยวกับเบี้ยยังชีพผู้สูงอายุ คนพิการ และผู้ด้อยโอกาสเพื่อพัฒนาคุณภาพชีวิตให้มีความอบอุ่นอย่างเป็นสุข

1.2 บริหารงานด้วยความเป็นธรรม ซื่อสัตย์สุจริต โปร่งใส ตามระเบียบข้อกฎหมายเพื่อให้เกิดประโยชน์สูงสุดในตำบลนาสิงห์

1.3 ให้ความสำคัญงานพัฒนาเร่งด่วน เช่น ถนน ไฟฟ้าเพื่อการเกษตร ระบบน้ำประปาและระบบสาธารณูปโภคอื่นที่จำเป็น จะจัดทำและสนับสนุนการจัดทำให้มีไฟฟ้าเข้าสู่ไร่นาเพื่อทำการเกษตรให้ทั่วถึงมากยิ่งขึ้น เอื้ออำนวยต่อการประกอบอาชีพสร้างรายได้อย่างยั่งยืน

1.4 จัดหางบประมาณเพื่อส่งเสริมอาชีพสร้างรายได้ เสนอจัดงบประมาณเพื่อการลงทุนของเกษตรกร เสนอจัดให้มีเมล็ดพันธุ์ข้าวส่งเสริมการทำนาเพิ่มผลผลิตและคุณภาพข้าวตลอดจนการพัฒนาสินค้าทางการเกษตรอื่น เช่น ยางพารา ไม้ผล พืชผักอินทรีย์ เป็นต้น

1.5 สนับสนุนส่งเสริมการศึกษา การกีฬา การศาสนา และวัฒนธรรมประเพณีท้องถิ่นส่งเสริมสนับสนุนอาหารกลางวันแก่เด็กนักเรียน อาหารเสริม (นม) แก่เด็ก

-5-

นักเรียน พร้อมสนับสนุนกิจกรรมพัฒนาการศึกษาต่างๆ ให้กับโรงเรียนทั้ง 2 แห่งในตำบลนาสิงห์ และส่งเสริมสนับสนุนศูนย์พัฒนาเด็กเล็กให้มีคุณภาพเพื่อลดภาระของครอบครัว

1.6 สนับสนุนงานด้านการส่งเสริมสุขภาพอนามัยร่วมกับหน่วยงานสาธารณสุข และหน่วยงานอื่นที่เกี่ยวข้อง

1.7 ให้การส่งเสริมสนับสนุนการพัฒนา กลุ่ม อสม. กลุ่ม อปพร. กลุ่มแม่บ้าน และกลุ่มองค์กรสาธารณะอื่นๆ

1.8 ให้ความสำคัญ ดำเนินการ และสนับสนุนการดำเนินการในการแก้ไขปัญหายาเสพติดทั้งในระดับชุมชนหมู่บ้าน ท้องถิ่นตำบล และสนับสนุนการดำเนินการในทุกระดับ

**2. นโยบายกรอบกำหนดแนวทางดำเนินการในด้านต่าง ๆ** ประกอบด้วย

2.1 ด้านโครงสร้างพื้นฐาน

1) พัฒนาและปรับปรุงถนนสายหลักและถนนสายรองให้มีสภาพดี ได้มาตรฐาน

และครอบคลุมมากยิ่งขึ้นทั้งโดยการดำเนินการเอง การขอรับการสนับสนุนงบประมาณ การขอรับสนับสนุนการดำเนินการเพื่ออำนวยประโยชน์และสวัสดิภาพต่อประชาชนทั้งในด้านการสัญจรและการประกอบอาชีพ

2) พัฒนาและปรับปรุงระบบน้ำประปา พัฒนาและปรับปรุงแหล่งน้ำเพื่อ

การเกษตร และ พัฒนาและปรับปรุงแหล่งน้ำเพื่อการอุปโภคบริโภคให้มีประสิทธิภาพและเพียงพอมากยิ่งขึ้น ทั้งโดยการดำเนินการเอง การขอรับการสนับสนุนงบประมาณ การขอรับสนับสนุนการดำเนินการเพื่ออำนวยประโยชน์ต่อประชาชนทั้งในด้านการดำรงชีวิตและการประกอบอาชีพ

3) พัฒนาขยายระบบไฟฟ้าเพื่อที่อยู่อาศัย ระบบไฟฟ้าเพื่อการเกษตร และ

ไฟฟ้าส่องสว่างสาธารณะ ให้เพียงพอครอบคลุมทั่วถึงมากยิ่งขึ้น ทั้งโดยการดำเนินการเอง การขอรับการสนับสนุนงบประมาณ การขอรับสนับสนุนการดำเนินการ เพื่ออำนวยประโยชน์ต่อประชาชนในด้านการดำรงชีวิต สวัสดิภาพความปลอดภัยในชีวิตและทรัพย์สิน และการประกอบอาชีพ

2.2 ด้านเศรษฐกิจ

1) สนับสนุนส่งเสริมการทำการเกษตรผสมผสาน เกษตรอินทรีย์ ส่งเสริม

สนับสนุนกระบวนการเรียนรู้แก่เกษตรกร และส่งเสริมสนับสนุนการน้อมนำหลัก “ปรัชญาเศรษฐกิจพอเพียง”ขององค์พระบาทสมเด็จพระเจ้าอยู่หัว รัชกาลที่ 9 มาถือปฏิบัติในการประกอบอาชีพต่างๆ

2) ส่งเสริมสนับสนุนการพัฒนาฝีมือแรงงาน การฝึกอาชีพ ส่งเสริมสร้าง

อาชีพเสริมเพิ่มรายได้ ทั้งโดยการดำเนินการเอง การขอรับการสนับสนุนงบประมาณ การขอรับสนับสนุนการดำเนินการ

3) ส่งเสริมสนับสนุนการนำภูมิปัญญาท้องถิ่นมาใช้ประกอบอาชีพสร้างรายได้

-6-

4) ส่งเสริมสนับสนุนการรวมกลุ่มอาชีพ การจัดตั้งกลุ่มอาชีพ รวมทั้งสนับสนุนการดำเนินการของกลุ่มอาชีพ

2.3 ด้านสังคม การศึกษา ศาสนา และวัฒนธรรม

1) สนับสนุนส่งเสริมการน้อมนำหลัก “ปรัชญาเศรษฐกิจพอเพียง” ของ

องค์พระบาทสมเด็จพระเจ้าอยู่หัว รัชกาลที่ 9 มาถือปฏิบัติตั้งแต่ระดับปัจเจกชน ครอบครัว ชุมชน/หมู่บ้าน และท้องถิ่นตำบล

2) พัฒนาปรับปรุงศูนย์พัฒนาเด็กเล็กให้มีสภาพแวดล้อมที่ดี และพัฒนา

ส่งเสริมคุณภาพการศึกษาให้เกิดผลสัมฤทธิ์ยิ่งขึ้น เพื่อเตรียมความพร้อมของเด็กเล็กก่อนเข้าสู่ระบบโรงเรียน

3) สนับสนุนการจัดหาวัสดุ อุปกรณ์ สื่อการเรียนการสอนเพื่อพัฒนาคุณภาพการศึกษาให้แก่โรงเรียนในเขตตำบลนาสิงห์

4) ส่งเสริมสนับสนุนการจัดสวัสดิการสำหรับผู้สูงอายุ คนพิการ ผู้ป่วยเอดส์ ให้ทั่วถึงเพียงพอมากยิ่งขึ้น ทั้งโดยการดำเนินการเอง การขอรับการสนับสนุนงบประมาณ การขอรับสนับสนุนการดำเนินการ

5) ส่งเสริมสนับสนุนการสืบสานและอนุรักษ์วัฒนธรรม ขนบธรรมเนียม

ประเพณีอันดีงามของท้องถิ่นและของชาติ

2.4 ด้านสาธารณสุขและสุขภาพอนามัย

1) ดำเนินการและส่งเสริมสนับสนุนการดำเนินการเฝ้าระวัง การป้องกันและแก้ไขโรคติดต่อและโรคระบาด

2 ) ดำเนินการและส่งเสริมสนับสนุนการดำเนินการสร้างเสริมสุขภาพอนามัยของประชาชน

2.5 ด้านทรัพยากรธรรมชาติและสิ่งแวดล้อม

1) ดำเนินการและส่งเสริมสนับสนุนการดำเนินการพัฒนาบำรุงรักษาทรัพยากรธรรมชาติและสิ่งแวดล้อมในท้องถิ่นตำบล

2) ดำเนินการและส่งเสริมสนับสนุนการดำเนินการปรับปรุงภูมิทัศน์ของชุมชนหมู่บ้าน และสภาพแวดล้อมภายในตำบลให้มีสภาพดียิ่งขึ้น

3) ดำเนินการและส่งเสริมสนับสนุนการดำเนินการบริหารจัดการทรัพยากรธรรมชาติและสิ่งแวดล้อม โดยการส่งเสริมให้มีการปลูกต้นไม้ในพื้นที่ตำบล

4) ควบคุมดูแลกิจการที่เป็นอันตรายต่อสุขภาพมิให้ส่งผลเสียต่อสุขภาพอนามัยของประชาชน และส่งผลเสียต่อสภาพแวดล้อมในตำบล

2.6 ด้านการเมืองการปกครอง และการบริหารจัดการ

1) จัดบรรยากาศที่ว่าการองค์การบริหารส่วนตำบลให้เป็นองค์กรแห่งการต้อนรับ ยิ้มแย้มแจ่มใส เต็มใจให้บริการ โดยยึดหลักการ ประชาชนและผู้รับบริการเป็น

ศูนย์กลาง

-7-

2) ส่งเสริมเพิ่มทักษะความรู้ความสามารถของพนักงานเจ้าหน้าที่ และ

พัฒนาระบบเทคโนโลยีสารสนเทศ เพื่อประสิทธิภาพการปฏิบัติงาน และประสิทธิภาพการให้บริการประชาชน ด้วยความรวดเร็ว ถูกต้อง เสมอภาค และเป็นธรรม

3) พัฒนาปรับปรุงงานการจัดเก็บรายได้การจัดเก็บภาษีและค่าธรรมเนียม

ใบอนุญาตให้มีประสิทธิภาพ ทั่วถึงและเป็นธรรมยิ่งขึ้น เพื่อนำเป็นรายได้ในการบริหารพัฒนาท้องถิ่นตำบล

4) บริหารราชการและบริหารจัดการโดยยึดหลักการบริหารกิจการบ้านเมืองที่ดี หรือหลักธรรมาภิบาล ซึ่งประกอบด้วย หลักนิติธรรม หลักคุณธรรม หลักความโปร่งใส หลักการมีส่วนร่วม หลักความรับผิดชอบ และ หลักความคุ้มค่า

5) บริหารราชการและบริหารจัดการโดยยึดถือการมีส่วนร่วมของ

ประชาชนและทุกภาคส่วนในการบริหารพัฒนาท้องถิ่น ส่งเสริมสนับสนุนกระบวนการมีส่วนร่วมให้ประชาชนและภาคส่วนต่าง ๆ มีส่วนในการบริหารพัฒนาท้องถิ่นร่วมกัน ทั้งการเสนอแนะ แสดงความคิดเห็น และการตรวจสอบติดตามประเมินผล เป็นต้น

นโยบายการบริหารงานที่ได้จัดทำและแถลงต่อที่ประชุมสภาองค์การบริหารส่วนตำบลนาสิงห์นี้ นอกเหนือจากความมุ่งมั่นตั้งใจจริงของข้าพเจ้าและคณะแล้ว จะประสบผลสำเร็จอย่างมีประสิทธิภาพไม่ได้ ถ้าไม่ได้รับความร่วมมือและการสนับสนุนจากภาคส่วนต่าง ๆ โดยเฉพาะอย่างยิ่งการสนับสนุนจากสมาชิกสภาองค์การบริหารส่วนตำบลนาสิงห์ ซึ่งเป็นผู้ทรงคุณวุฒิเป็นที่ยอมรับนับถือให้ความไว้วางใจ มอบหมายให้เป็นตัวแทนของพี่น้องประชาชนตำบลนาสิงห์ คณะผู้นำท้องที่ ส่วนราชการต่างๆ กลุ่มองค์กรต่างๆ ข้าพเจ้าหวังเป็นอย่างยิ่งว่าจะได้รับความร่วมมือและการสนับสนุนร่วมในการบริหารพัฒนาท้องถิ่นตำบลของเรา หวังเป็นอย่างยิ่งว่าด้วยนโยบายการพัฒนานี้ และความตั้งใจจริงของผมและคณะ พร้อมด้วยความร่วมมือสนับสนุนของสมาชิกสภาองค์การบริหารส่วนตำบลนาสิงห์ และภาคส่วนต่างๆ จะทำให้การบริหารพัฒนาท้องถิ่นบรรลุตามเป้าหมายที่เป็นประโยชน์สุขของพี่น้องประชาชน และความเจริญรุ่งเรืองก้าวหน้าของท้องถิ่นตำบลตามที่ผมและทุกท่านทุกฝ่ายตั้งเจตนารมณ์ไว้

ที่ประชุม รับทราบ

ประธาน ขณะนี้เวลา 12.00 น. ขอหยุดพักการประชุม เพื่อรับประทานอาหาร และให้เข้ามาประชุมต่อในเวลา 13.30 น.

**เริ่มประชุมเวลา 13.30 น.**

**3.2 แต่งตั้งคณะกรรมการตรวจสอบรายงานการประชุม**

ประธาน ขอเชิญเลขานุการสภาองค์การบริหารส่วนตำบลชี้แจงกฎหมายและระเบียบที่เกี่ยวข้องต่อไป

-8-

เลขานุการสภา อบต. **ข้อกฎหมาย/ระเบียบที่เกี่ยวข้อง**

**ระเบียบกระทรวงมหาดไทยว่าด้วยข้อบังคับการประชุมสภาท้องถิ่น**

**พ.ศ.2547 และที่แก้ไขเพิ่มเติม (ฉบับที่ 2) พ.ศ.2554**

**ข้อ ๑๐๓** คณะกรรมการสภาท้องถิ่นมี ๒ ประเภท คือ

(๑) คณะกรรมการสามัญ ประกอบด้วยสมาชิกสภาท้องถิ่น มีจำนวนไม่น้อยกว่าสามคนแต่ไม่เกินเจ็ดคน

(๒) คณะกรรมการวิสามัญ ประกอบด้วยสมาชิกสภาท้องถิ่น หรือบุคคลที่ไม่ได้เป็นสมาชิกสภาท้องถิ่น มีจำนวนไม่น้อยกว่าสามคนแต่ไม่เกินเจ็ดคน

**ข้อ ๑๐๔** คณะกรรมการสภาท้องถิ่น มีหน้าที่กระทำกิจการหรือพิจารณาสอบสวนเรื่องใดๆอันอยู่ในกิจการของสภาท้องถิ่น แล้วรายงานต่อสภาท้องถิ่น สภาท้องถิ่นอาจแต่งตั้งคณะกรรมการวิสามัญ เพื่อพิจารณากิจการของสภาท้องถิ่นเป็นกรณีพิเศษ

**ข้อ ๑๐๕** ภายใต้บังคับข้อ ๑๐๓ และข้อ ๑๐๔ สภาท้องถิ่นมีอำนาจเลือก สมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นเป็นคณะกรรมการสภาท้องถิ่นชุดต่างๆ ตามความจำเป็นแก่กิจการในหน้าที่ของสภาท้องถิ่น ดังนี้

(๑) คณะกรรมการสามัญประจำสภาองค์การบริหารส่วนจังหวัด

(๒) คณะกรรมการตรวจรายงานการประชุม

(๓) คณะกรรมการแปรญัตติร่างข้อบัญญัติ

(๔) คณะกรรมการอื่นๆ ตามที่สภาท้องถิ่นเห็นสมควร

ถ้ามีความจำเป็น คณะกรรมการแต่ละคณะอาจตั้งคณะอนุกรรมการพิจารณารายละเอียดในกิจการซึ่งเป็นหน้าที่ของคณะกรรมการสภาท้องถิ่น แล้วเสนอรายงานต่อคณะกรรมการสภาท้องถิ่นเพื่อพิจารณา

**ข้อ ๑๐๖** กรรมการสภาท้องถิ่นพ้นจากหน้าที่เมื่อ

(๑) ลาออกโดยยื่นหนังสือลาออกต่อประธานสภาท้องถิ่น

(๒) ตาย

(๓) สมาชิกภาพของสมาชิกสภาท้องถิ่นของผู้นั้นสิ้นสุดลง

(๔) เลือกคณะกรรมการสภาท้องถิ่นขึ้นใหม่หรืองานที่ได้รับมอบหมาย เสร็จสิ้นลง

(๕) สภาท้องถิ่นมีมติให้พ้นจากหน้าที่

**ข้อ ๑๐๗** ภายใต้บังคับข้อ ๑๐๓ วิธีเลือกคณะกรรมการสภาท้องถิ่น ให้สมาชิกสภาท้องถิ่นหรือผู้บริหารท้องถิ่นเสนอชื่อสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นแล้วแต่กรณี ในกรณีที่สมาชิกสภาท้องถิ่นเป็นผู้เสนอต้องมีสมาชิกสภาท้องถิ่นรับรองไม่น้อยกว่าสองคน ส่วนกรณีที่ผู้บริหารท้องถิ่นเป็นผู้เสนอไม่ต้องมีผู้รับรอง การเสนอชื่อให้เสนอได้โดยไม่จำกัดจำนวน เว้นแต่ที่ประชุมมีมติเป็นอย่างอื่น และให้นำ วิธีการเลือกตามข้อ ๑๒ มาใช้บังคับโดยอนุโลม

**ข้อ ๑๒** “วิธีการเลือกรองประธานสภาท้องถิ่น ให้นําความในข้อ ๘ มาบังคับ ใช้โดยอนุโลม”

-9-

**ข้อ ๘** “วิธีเลือกประธานสภาท้องถิ่น ให้สมาชิกสภาท้องถิ่นแต่ละคนมีสิทธิเสนอชื่อสมาชิกสภาท้องถิ่นคนหนึ่งที่ตนเห็นว่าสมควรให้เป็นผู้ดํารงตําแหน่งประธานสภาท้องถิ่น การแสนอนั้นต้องมีสมาชิกสภาท้องถิ่นรับรองไม่น้อยกว่าสองคน โดยให้สมาชิกสภาท้องถิ่นแต่ละคนมีสิทธิรับรองได้เพียงครั้งเดียว ชื่อที่เสนอไม่จํากัดจํานวน และให้สมาชิกสภาท้องถิ่นลงคะแนนเลือกจากชื่อเหล่านั้น โดยวิธีเขียนชื่อตัวและชื่อสกุลของผู้ที่ถูกเสนอชื่อคนละหนึ่งชื่อ เมื่อตรวจนับแล้วให้ประธานที่ประชุมประกาศคะแนนต่อที่ประชุมสภาท้องถิ่น ผู้ได้คะแนนสูงสุดเป็นผู้ได้รับเลือก ถ้ามีผู้ได้คะแนนสูงสุดเท่ากันหลายคน ให้เลือกใหม่เฉพาะผู้ที่ได้คะแนนสูงสุดนั้น โดยใช้วิธีเดิม ถ้าผลการเลือกใหม่ปรากฏว่ายังมีผู้ได้คะแนนสูงสุดเท่ากันอีกให้ใช้วิธีจับสลากเฉพาะผู้ที่ได้คะแนนสูงสุดเท่ากัน

วิธีการเสนอชื่อและการรับรองตามวรรคหนึ่งให้นําความในข้อ ๓๙ มาใช้บังคับ โดยอนุโลม ให้ประธานที่ประชุมเชิญสมาชิกสภาท้องถิ่นไม่น้อยกว่าสองคนช่วย ตรวจนับคะแนน

วิธีจับสลากตามวรรคหนึ่งให้ประธานที่ประชุมดําเนินการให้ผู้ได้คะแนนสูงสุด เท่ากันตกลงกันเสียก่อนว่าจะให้คนใดเป็นคนจับสลากก่อนหลัง หากตกลงกันไม่ได้ให้ประธานที่ประชุมจับสลากว่าคนใดจะเป็นผู้จับสลากก่อนหลัง แล้วให้จัดทํา บัตรสลาก ชนิด สีและขนาดอย่างเดียวกันตามจํานวนเท่ากับจํานวนผู้ได้รับคะแนน สูงสุดเท่ากัน โดยเขียนข้อความว่า “ได้รับเลือกเป็นประธานสภาท้องถิ่น” เพียงบัตรเดียว นอกนั้นเขียนข้อความว่า “ไม่ได้รับเลือกเป็นประธานสภาท้องถิ่น”

ประธาน ขอให้ที่ประชุมสภาพิจารณาเพื่อเลือก คณะกรรมการตรวจรายงานการประชุม โดยขอให้เสนอรายชื่อสมาชิกสภาองค์การบริหารส่วนตำบลเพื่อทําหน้าที่ตรวจรายงานการประชุมสภา จํานวนไม่น้อยกว่า ๓ คน แต่ไม่เกิน ๗ คน และขอผู้รับรองไม่น้อยกว่า ๒ คน

นายนิจมนตรี ทุมจันทร์ กระผม นายนิจมนตรี ทุมจันทร์ รองประธานสภาองค์การบริหารส่วนตำบล

รองประธานสภา อบต. ขอเสนอคณะกรรมการจำนวน 3 คน

ประธาน ขอผู้รับรอง

มีผู้รับรองจำนวน 2 คน

1. นายแทน ไกรรัตน์ สมาชิกสภาองค์การบริหารส่วนตำบล หมู่ที่ 3
2. นายจิตรกร จันสี สมาชิกสภาองค์การบริหารส่วนตำบล หมู่ที่ 8

ประธาน มีสมาชิกสภาฯ ท่านใดจะเสนอจำนวนคณะกรรมการตรวจรายงานการประชุม

สภาฯ แตกต่างจากนี้หรือไม่ หากไม่มี แสดงว่าสภาองค์การบริหารส่วนตำบล

นาสิงห์ ได้กำหนดคณะกรรมการตรวจรายงานการประชุม จำนวน 3 คน

ประธาน จากนี้ไปขอให้ท่านสมาชิกสภาฯ เสนอรายชื่อผู้ที่ท่านเห็นสมควรเป็นคณะกรรมการตรวจรายงานการประชุม คนที่ 1

นายแทน ไกรรัตน์ กระผม นายแทน ไกรรัตน์ สมาชิกสภาองค์การบริหารส่วนตำบล หมู่ที่ 3

สมาชิกสภา อบต. ขอเสนอ นายมีชัย นาเวียง สมาชิกสภาองค์การบริหารส่วนตำบล หมู่ที่ 5 เป็นคณะกรรมการตรวจสอบรายงานการประชุม คนที่ 1

-10-

ประธาน ขอผู้รับรอง

มีผู้รับรองจำนวน 2 คน

1. นางสาวแววตา ก้อนบุญใส สมาชิกสภาองค์การบริหารส่วนตำบล หมู่ที่ 2
2. นายจันทร์ศรี คำโคตร สมาชิกสภาองค์การบริหารส่วนตำบล หมู่ที่ 4

มีสมาชิกสภาฯ ท่านใดจะเสนอรายชื่อคณะกรรมการตรวจรายงานการประชุม

คนที่ 1 เพิ่มเติมหรือไม่ หากไม่มี สรุปว่า นายมีชัย นาเวียง สมาชิกสภาฯ หมู่ที่ 5 เป็นคณะกรรมการตรวจรายงานการประชุม คนที่ 1

ประธาน ขอให้ท่านสมาชิกสภาฯ เสนอรายชื่อผู้ที่ท่านเห็นสมควรเป็นคณะกรรมการตรวจรายงานการประชุม คนที่ 2

นายมีชัย นาเวียง กระผม นายมีชัย นาเวียง สมาชิกสภาองค์การบริหารส่วนตำบล หมู่ที่ 5

สมาชิกสภา อบต. ขอเสนอ นายแทน ไกรรัตน์ สมาชิกสภาองค์การบริหารส่วนตำบล หมู่ที่ 3 เป็นคณะกรรมการตรวจรายงานการประชุม คนที่ 2

ประธาน ขอผู้รับรอง

มีผู้รับรองจำนวน 2 คน

1. นายนิจมนตรี ทุมจันทร์ รองประธานสภาองค์การบริหารส่วนตำบล
2. นายจิตรกร จันสี สมาชิกสภาองค์การบริหารส่วนตำบล หมู่ที่ 8

มีสมาชิกสภาฯ ท่านใดจะเสนอรายชื่อคณะกรรมการตรวจรายงานการประชุม

คนที่ 2 เพิ่มเติมหรือไม่ หากไม่มี สรุปว่า นายแทน ไกรรัตน์ สมาชิกสภาฯ หมู่ที่ 3 เป็นคณะกรรมการตรวจรายงานการประชุม คนที่ 2

ประธาน ขอให้ท่านสมาชิกสภาฯ เสนอรายชื่อผู้ที่ท่านเห็นสมควรเป็นคณะกรรมการตรวจ

รายงานการประชุม คนที่ 3

นายนิจมนตรี ทุมจันทร์ กระผม ขอเสนอนายจิตรกร จันสี สมาชิกสภาองค์การบริหารส่วนตำบล หมู่ที่ 8

รองประธานสภา อบต. เป็นคณะกรรมการตรวจรายงานการประชุม คนที่ 3

ประธาน ขอผู้รับรอง

มีผู้รับรองจำนวน 2 คน

1. นางสาวแววตา ก้อนบุญใส สมาชิกสภาองค์การบริหารส่วนตำบล หมู่ที่ 2
2. นายจันทร์ศรี คำโคตร สมาชิกสภาองค์การบริหารส่วนตำบล หมู่ที่ 4

มีสมาชิกสภาฯ ท่านใดจะเสนอรายชื่อคณะกรรมการตรวจรายงานการประชุม

คนที่ 3 เพิ่มเติมหรือไม่ หากไม่มี สรุปว่า นายจิตรกร จันสี สมาชิกสภาฯ หมู่ที่ 8 เป็นคณะกรรมการตรวจรายงานการประชุม คนที่ 3

ที่ประชุม เห็นชอบ

-11-

**ระเบียบวาระที่ 4** **เรื่องอื่นๆ**

ประธาน ขอเชิญให้สมาชิกในที่ประชุมเสนอเรื่องอื่นๆ

นางสาววันเพ็ญ ฉั่นพัฒนาพงศ์ ขอแจ้งบัญชีอัตราเงินเดือนและค่าตอบแทนตามระเบียบกระทรวงมหาดไทย

ปลัด อบต. ว่าด้วยเงินค่าตอบแทนนายกองค์การบริหารส่วนตำบล รองนายกองค์การบริหารส่วนตำบล ประธานสภาองค์การบริหารส่วนตำบล รองประธานสภาองค์การบริหารส่วนตำบล สมาชิกสภาองค์การบริหารส่วนตำบล เลขานุการนายกองค์การบริหารส่วนตำบลและเลขานุการสภาองค์การบริหารส่วนตำบล (ฉบับที่ 2) พ.ศ.2557 รายละเอียดตามตารางบัญชีอัตราค่าตอบแทน



นายมีชัย นาเวียง ฝากให้กองช่างดำเนินการแก้ไข

สมาชิกสภา อบต. 1. ไฟส่องสว่างหน้าบ้านพ่อเจริญ ลอดทรง

2. ฝาปิดทางระบายน้ำหน้าโรงเรียนบ้านนาสิงห์

-12-

นายแทน ไกรรัตน์ อยากให้เข้าไปดูแลเรื่องท่อน้ำประปาโผล่กลางพื้นที่นาของนายโก อินทร์เมืองแก้วสมาชิกสภา อบต.

นางสาวแววตา ก้อนบุญใส รบกวนให้แก้ไขหลอดไฟส่องสว่างที่ขาด จำนวน 3 จุด

สมาชิกสภา อบต.

นางสาววันเพ็ญ ฉั่นพัฒนาพงศ์ ทางหน่วยงานจะรีบดำเนินการแก้ไขปัญหาที่ทางสมาชิกสภาฯ แจ้งมา ตามลำดับ

ปลัด อบต. ความเดือดร้อนของพี่น้องประชาชน

ที่ประชุม รับทราบ

ประธาน เมื่อไม่มีสมาชิกท่านใด เสนอเรื่องอื่นๆ เพิ่มเติมอีก จึงได้กล่าวปิดประชุม

**ปิดประชุมเวลา 14.15 น.**

(ลงชื่อ) ผู้บันทึกรายงานการประชุม

(นายกฤษณะ ไกรรัตน์)

เลขานุการสภาองค์การบริหารส่วนตำบลนาสิงห์

(ลงชื่อ) ประธานกรรมการตรวจสอบรายงานการประชุม

( นายมีชัย นาเวียง )

(ลงชื่อ) กรรมการตรวจสอบรายงานการประชุม

( นายแทน ไกรรัตน์ )

(ลงชื่อ) กรรมการและเลขานุการตรวจสอบรายงานการประชุม

( นายจิตรกร จันสี )

⏹การรับรองรายงานการประชุม

.........................................................................................................................................................................

.........................................................................................................................................................................

(ลงชื่อ)

( นายเดช ติดมา )

ประธานสภาองค์การบริหารส่วนตำบลนาสิงห์

0